Irshaad Ally blogs
Fietsry om 'n verskil te maak
14 Maart 2012 (17:07:02)
Ek het dit al een keer vantevore gedoen en nou ses jaar later het ek dit weer gedoen. Ek klim op 'n geleende fiets en trap die Cape Argus Pick n Pay-fietstoer se 110km sonder enige oefening of voorbereiding.
Maar hierdie keer was my waansin met liefdadigheids gemotiveer omdat ek dit met D4D of 'distance for difference gedoen het'. Die groep goeie mense samel geld in vir welsyn organisasies en dis als te danke aan Albert de Bruijn dat ek en D4D nou mekaar goed ken.
Dit was 'n dag van gebreekte fietse, maar vir die tien duisende fietsryers van die Cape Argus Pick n Pay-fietstoer., was die uiterste temperature hul grootste struikelblok hierdie jaar.
Mediese tente het al die pad langs die 110km gepak gestaan met die behandeling van hoofpyn, hitte beroerte, naarheid en krampe.
Ek het selfs 'n bietjie swak gevoel to ek by die berugte Chapmans Peak kom maar ek moes aanhou, alhoewel 'n fietryer vir my met sekerheid vertel het dat die wetren gekanselleer was as gevolg van die ondraaglike temperatuur. Ek het hom net aangekyk en gese, "Jy's gek as jy dink ek gaan hier tou opgooi."
'n Paar minute na daardie ontmoediging het ek ander fietryers gevra of die wetren regtig gekanselleer was. Ek moet bieg, ek was 'n klein 'n bietjie teleurgesteld om te hoor dat dit nie so was nie - net 'n klein bietjie.
Ek dink die Argus-fietstoer is 'n goeie voorbeeld van die menslike gees en kameraadskap.
Dit wys daai ingebore gees in almal van ons om nie net onsself en die wêreld uittedaag nie, maar ook om ons medemens te help langs die pad.